Diari Oficial de la Generalitat Valenciana


Sumari del DOGV 5853, del 19-09-2008 (2008/10832)

RESOLUCIÓ de 2 de setembre de 2008, de la Universitat d'Alacant, per la qual es convoca un procés selectiu de promoció interna per a l'accés a l'escala de especialistes d'arxius, biblioteques i centres de documentació d'aquesta Universitat. Referència: PI-01/08.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5853

Data del DOGV
:   19-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10580


Data del document
:   02-09-2008

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * professió de la informació
    * universitat
    * concurs administratiu

RESOLUCIÓ de 2 de setembre de 2008, de la Universitat d'Alacant, per la qual es convoca un procés selectiu de promoció interna per a l'accés a l'escala de especialistes d'arxius, biblioteques i centres de documentació d'aquesta Universitat. Referència: PI-01/08. [2008/10317]  
Segons el que disposen l'article 22 de la Llei 30/1984, de 2 d'agost, de Mesures per a la Reforma de la Funció Pública, i l'article 37 del Decret 33/1999, del Govern valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana, aquesta Universitat, fent ús de les competències que li atribueix l'article 20 de Llei Orgànica 6/2001, d'Universitats, en relació amb l'article 2.2.e d'aquesta llei, com també els estatuts d'aquesta Universitat, acorda:  
Convocar un procés selectiu de promoció interna per a cobrir 8 places de l'escala d'especialistes d'arxius, biblioteques i centres de documentació per a ocupar llocs d'administració especial, sector de biblioteques i arxiu, amb destinació en el Servei d'Informació Bibliogràfica i Documental (SIBID) d'aquesta Universitat, d'acord amb les següents  
Bases  
Primera. Requisits dels aspirants  
1.1. Per a ser admesos en les proves selectives, a més dels requisits ja acreditats en nomenaments anteriors, caldrà reunir els requisits següents:  
1.1.1. Haver prestat serveis efectius, durant almenys dos anys, com a funcionari de carrera en cossos o escales del subgrup C1 i pertànyer actualment a aquests cossos o escales en actiu o situació equivalent.  
1.1.2. Ser titular de llocs de treball d'administració general o administració especial de sector distint al de biblioteques i arxiu, en aquesta Universitat.  
1.2. Les condicions a què es refereix l'apartat anterior hauran de reunir-se el dia de finalització del termini de presentació de sol·licituds i mantenir-les fins al moment de la presa de possessió de la plaça.  
Segona. Procediment de selecció  
El procediment de selecció dels aspirants serà el d'oposició i estarà formada pels exercicis següents:   
2.1. Primer exercici. De caràcter obligatori i eliminatori, consistirà en un qüestionari amb quatre respostes alternatives, en cada pregunta de les quals només una serà la correcta, en què es contestaran preguntes relacionades amb la totalitat del temari de l'annex I.  
Es valorarà de 0 a 10 punts. Per a superar aquest exercici, serà necessari arribar a la puntuació que determine el tribunal i que serà com a mínim de 5 punts.  
2.2. Segon exercici. De caràcter obligatori i eliminatori, consistirà en la resolució de tres supòsits de caràcter pràctic, obtinguts a través de sorteig, d'entre quatre proposats pel tribunal sobre les matèries que apareixen a continuació, amb l'objectiu d'apreciar la capacitat dels aspirants per a dur a terme les tasques relacionades amb els continguts d'aquestes:  
- Préstec i ordenació de fons.  
- Formació d'usuaris.  
- Resolució de preguntes a usuaris i informació i referència bibliogràfica.  
- Resolució de tasques de suport en els processos de gestió: adquisicions, catalogació, préstec interbibliotecari i control de publicacions seriades i recursos electrònics.  
Es valorarà de 0 a 10 punts. Per a superar aquest exercici serà necessari arribar a la puntuació que determine el tribunal i que serà com a mínim de 5 punts.  
Després de la realització de cada un dels exercicis, el tribunal farà pública la llista d'aspirants que els hagen superat en el tauler d'anuncis de l'edifici de Rectorat i serveis generals i en la pàgina web de la Universitat.   
Quan s'hagen resolt les possibles al·legacions i esmenes, el tribunal dictarà una resolució en què fixarà la relació definitiva d'aspirants que han superat el procés selectiu, els quals seran proposats per a ser nomenats funcionaris de l'escala d'especialistes d'arxius, biblioteques i centres de documentació de la Universitat d'Alacant.  
Per a la confecció d'aquesta relació se sumaran les qualificacions obtingudes per cada aspirant en les dues proves. A continuació s'ordenaran de major a menor puntuació, i la relació serà interrompuda quan el nombre d'aspirants coincidisca amb el nombre de places convocades, sense que en cap cas puga contenir-ne un nombre superior.  
En cas d'empat entre aspirants, l'ordre s'establirà segons la major puntuació obtinguda per cada aspirant en el segon exercici; en segon lloc, en cas de mantenir-se l'empat, caldrà ajustar-se a la major antiguitat en la Universitat d'Alacant, tant en règim laboral com administratiu. En última instància, l'ordre serà establit mitjançant sorteig públic.  
En el cas que el nombre d'aspirants aprovats siga inferior al de places convocades, les que sobren seran declarades desertes.  
Tercera. Sol·licituds  
3.1. Els qui vulguen prendre part en aquestes proves selectives hauran de fer-ho constar en la instància que estarà disponible en la següent adreça de la pàgina web del Servei de Selecció i Formació: http://www.ua.es/va/servicios/syf/selecfor/impresos.html i en l'oficina principal del Registre General de la Universitat (edifici de Rectorat i serveis generals del campus de Sant Vicent del Raspeig).  
3.2. Les sol·licituds hauran d'estar dirigides al Servei de Selecció i Formació de la Universitat d'Alacant. El termini de presentació de les sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana. Es presentaran a l'oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig) o a les oficines auxiliars, situades a les secretaries de centre i a la seu d'Alacant. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal un certificat que acredite que els aspirants reuneixen els requisits que exigeixen les bases 1.1.1. i 1.1.2.  
3.3. Els aspirants hauran d'indicar en el quadre de la sol·licitud destinat a «Cos/escala o categoria»: Especialistes d'arxius, biblioteques i centres de documentació, i en «Referència»: PI-01/08.  
3.4. Si els aspirants volen fer els exercicis del procés selectiu en valencià, com consta en la base 2a, hauran de fer-ho constar en el quadre A de l'epígraf «Dades que cal consignar segons les bases de la convocatòria» de la sol·licitud. Si no ho fan així, s'entendrà que opten per fer els exercicis en castellà.  
Quarta. Admissió dels aspirants  
4.1. En acabar el termini de presentació d'instàncies, el gerent dictarà una resolució que contindrà la relació provisional d'admesos i exclosos en el curs selectiu. En aquesta resolució caldrà fer constar els cognoms, el nom i el DNI de totes les persones aspirants.  
4.2. Els aspirants exclosos podran solucionar els defectes que n'hagen motivat l'exclusió o fer les al·legacions que consideren oportunes, en el termini de 10 dies hàbils, comptadors a partir de l'endemà de la publicació de la llista provisional d'admesos i exclosos, d'acord amb el que estableix el Decret 33/1999.  
4.3. Quan acabe el termini i hagen estat resolts els defectes, si n'hi ha, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.  
Cinquena. Nomenament i presa de possessió  
5.1. Una vegada publicada la relació definitiva d'aspirants que han superat el procés, seran proposats al rector per al nomenament com a funcionaris de carrera de l'escala especialistes d'arxius, biblioteques i centres de documentació de la Universitat d'Alacant.  
5.2. Per resolució del rector de la Universitat d'Alacant, que es publicarà en el Diari Oficial de la Comunitat Valenciana, es nomenaran funcionaris de carrera.  
5.4. La presa de possessió es farà en el termini d'un mes, comptador des de la data de publicació del seu nomenament en el Diari Oficial de la Comunitat Valenciana.  
Sisena. Tribunal  
6.1. Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació contingudes en aquesta llei i al que preveu l'article 8 del Decret 33/1999, de 9 de març, del Govern valencià, que aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana.  
Els membres del tribunal hauran de reunir, a més, els requisits que preveu l'article 13.4 del vigent text refós de la Llei de la Funció Pública Valenciana.  
6.2. Amb anterioritat a la iniciació de les proves selectives, si escau, es publicarà una resolució amb el nomenament de nous membres del tribunal en substitució dels que n'hagueren perdut la condició.  
6.3. Amb la convocatòria prèvia del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.  
6.4. Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, i també tot el que calga fer en els casos no previstos.  
6.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a col·laborar en les respectives especialitats tècniques. La designació d'aquests assessors haurà de ser comunicada al rector de la Universitat.  
6.6. El tribunal qualificador adoptarà les mesures necessàries, en els casos que calga, perquè els aspirants amb discapacitat tinguen condicions similars a la resta de participants per a fer els exercicis. En aquest sentit, caldrà establir les adaptacions possibles en temps i mitjans per a les persones amb discapacitats que ho sol·liciten.  
6.7. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 041 40 30 34.  
6.8. El tribunal, tant titular com suplent, s'ajustarà a la composició següent: el president, el secretari i tres vocals.  
Setena. Consulta de la pàgina web  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça: http://www.ua.es/va/servicios/syf/selecfor/promocion\_interna/actual/index.html  
Huitena. Norma final  
Contra la convocatòria, les seues bases i tots els actes administratius que se'n deriven, els quals esgoten la via administrativa, hom pot interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Universitària, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Prèviament, hom podrà interposar, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant del rector, d'acord amb el que disposa l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener. Tot això, sens perjudici que s'utilitze qualsevol altra via que es considere oportuna.  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.  
El recurs podrà ser interposat davant de l'òrgan que haja dictat l'acte que s'impugna o davant del rector com a òrgan competent per a resoldre'l.  
Alacant, 2 de setembre de 2008.- El gerent: Rafael Carrillo Paños.  
ANNEX I  
Accés a l'escala d'especialistes d'arxius, biblioteques i centres de documentació de la Universitat d'Alacant.  
Referència PI-01/08  
Part I. Les biblioteques universitàries  
Tema 1. La biblioteca universitària en el marc de l'Espai Europeu d'Educació Superior. Definició i objectius de l'Espai Europeu d'Educació Superior. Concepte i definició dels centres de recursos d'aprenentatge i investigació.   
Tema 2. Cooperació entre biblioteques universitàries i científiques. Concepte i tipologia, antecedents i situació actual. Els consorcis de biblioteques universitàries. Situació a Espanya i a la Comunitat Valenciana. Les xarxes de biblioteques universitàries. REBIUN i el seu pla estratègic.  
Tema 3. La Biblioteca Universitària (Servei d'Informació Bibliogràfica i Documental) de la Universitat d'Alacant. Organització: les unitats centrals, unitats de suport tecnològic i biblioteques de centre. Normatives. Les comissions d'usuaris. Dades estadístiques.  
Part II. Gestió de la Biblioteca Universitària  
Tema 4. Gestió de la qualitat: avaluació, certificació, indicadors i carta de serveis en les biblioteques universitàries. La gestió de la qualitat a la biblioteca de la UA.  
Tema 5. Els sistemes integrats de gestió bibliotecària. El sistema integrat de la biblioteca de la UA, Unicorn/Symphony: conceptes bàsics de funcionament dels seus diferents mòduls.  
Tema 6. Adquisició de material bibliogràfic. La cadena documental. Concepte de selecció i adquisició. Tipus i criteris. Gestió de les adquisicions a la biblioteca de la UA. Distribució dels fons bibliogràfics: bibliografia recomanada i de docència i investigació. L'adquisició i recepció de publicacions periòdiques impreses: procediment i normativa.  
Tema 7. Descripció bibliogràfica i indexació. Concepte d'anàlisi documental. Concepte i tipus de llenguatges documentals. Encapçalaments de matèria a la biblioteca de la UA. Concepte de descripció bibliogràfica. Normes ISBD i format MARC 21.  
Tema 8. Ordenació i manteniment de fons. L'ordenació de fons bibliogràfics. Sistemes d'ordenació. La CDU com a sistema d'ordenació. La signatura. Control i preservació dels fons bibliogràfics i documentals.  
Tema 9. El préstec interbibliotecari. Concepte i gestió. Normativa REBIUN  
Tema 10. Els recursos electrònics: selecció, adquisició i accés. Tipologia de recursos: bases de dades, revistes electròniques, bases de dades de sumaris i altres. UASumaris. Els repositoris institucionals. RUA.   
Part III. Serveis de la Biblioteca Universitària  
Tema 11. El catàleg com a element integrador de recursos i serveis. Concepte, tipologia, objectius i funcions dels catàlegs bibliogràfics. OPACS: història, evolució i situació actual. Els catàlegs col·lectius. L'OPAC de la Universitat d'Alacant.  
Tema 12. Serveis per tipus d'usuaris. Els serveis bibliotecaris presencials i virtuals oferits en la Universitat d'Alacant amb base en la tipologia d'usuaris.   
Tema 13. Atenció al públic i serveis d'informació i referència bibliogràfica. Concepte i objectius. Les fonts d'informació especialitzades. La recerca bibliogràfica: etapes, operadors booleans i altres eines de recerca.  
Tema 14. Formació d'usuaris. Concepte i objectius de la formació d'usuaris. Concepte d'alfabetització informacional. Metodologia de la formació d'usuaris. La formació d'usuaris a la biblioteca de la Universitat d'Alacant.  
Tema 15. Eines de difusió dels serveis. El concepte de màrqueting aplicat a la biblioteca universitària. Eines de difusió i comunicació de serveis. La difusió de serveis a la biblioteca de la Universitat d'Alacant.  
Tema 16. Internet com a font d'informació: els motors de recerca, multicercadors i compiladors de cercadors, directoris temàtics generals i especialitzats, Internet invisible, biblioteques digitals. Guies temàtiques de les biblioteques universitàries. Localització i avaluació dels recursos.